stanford-oval/wikipedia huggingface dataset:
Lännenkäpinkäinen

| Lännenkäpinkäinen |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Alankokäpinkäiset Lobotos
Laji::  lobatus
Kaksiosainen nimi
 Lobotos lobatus  (Temminck, 1824) 
Synonyymit
 Campephaga lobata 
Katso myös
   Lännenkäpinkäinen Wikispeciesissä   Lännenkäpinkäinen Commonsissa 
Infobox OKNimi-testi OKIUCN-testi OK: 
Lännenkäpinkäinen (Lobotos lobatus) on käpinkäisten heimoon kuuluva varpuslintu.
Levinneisyys

Lännenkäpinkäistä tavataan Norsunluurannikolla, Ghanassa, Guineassa, Liberiassa ja Sierra Leonessa. Sen kannaksi arvioidaan 20 000–49 999 yksilöä. Laji on vähenemässä nopeasti elinympäristöjen tuhoutumisen takia, ja se on luokiteltu vaarantuneeksi.
Elinympäristö

Lännenkäpinkäinen elää alankojen sademetsissä korkeiden puiden latvuskerroksissa. Sen elinympäristöt sijaitsevat alle 600 metrin korkeudella merenpinnasta. Se elää joskus jokien läheisyydessä ja myös avoimissa suometsissä. Se kestää jonkin verran elinympäristöjen muutoksia.
Ravinto

Lännenkäpinkäinen käyttää ravinnokseen perhosentoukkia, heinäsirkkoja sekä pieniä mustia siemeniä.
Ylitalo (Tuusula)

| Ylitalo |
| --- | --- |
Osoite:  Kievarinkaari 3, 04300 Tuusula
Sijainti:  Hyrylä, Tuusula, Uusimaa
Rakennustyyppi:  Kievari
Perustettu:  1850
Valmistumisvuosi:  1800-luku
Purkuvuosi:  1990
Omistaja:  Skogsterin suku 1850-1909, Ehon suku 1909-1986, Tuusulan kunta 1986-1990
Runkorakenne:  Hirsi
Julkisivumateriaali:  Laudoitus
Kerrosluku:  1.5
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ylitalo (joskus myös: Ehon talo) oli Tuusulan Hyrylässä sijainnut suurtila ja kievari aina vuoteen 1990 asti, jolloin Tuusulan kunta purki tilan rakennukset uuden Kievarin kerrostaloalueen tieltä. Kievari juonsi juurensa Hyrylän kylän kantataloon Gästgifvarsiin, joka 1850-luvulla jakautui kahtia Ylitaloon ja Alitaloon. Ylitalon merkittävimmät omistajasuvut olivat Skogster ja Eskelin (myöhemmin suomennettu muotoon Eho).
Historia

Hyrylän kantatalo Gästgifvars jakaantui 1850-luvulla kahtia Ylitaloon (tunnetaan myös nimellä Rustholli ja Viksberg) ja Alitaloon. Gästgifvars tunnettiin alun perin Yrlän talona, mutta nimi vaihtui muotoon Gästgifvars, kun tila sai kievarirasitteen 1600-luvulla. Tilan jakaannuttua kahtia kievaritoiminta siirtyi Ylitalon tilalle, joka sijaitsi aivan Hämeentien varressa.
1850-luvulla Ylitalon omisti rusthollari Henrik Skogster. Kirjallisissa lähteissä mainitaan, että Ylitalon kievarissa oli vuonna 1862 hollikyytejä varten 16 hevosta ja 9 varahevosta lähitaloista. Henrik Skogsterin jälkeen Ylitalo siirtyi tämän pojalle Oskar Skogsterille, joka puolestaan myi tilan August Reinhold Eskelinille Keravan Postlarin talosta vuonna 1909. Ylitaloa alkoi hoitaa A. R. Eskelinin pojat Otto ja Eskil Eskelin, jotka suomensivat nimensä Olavi ja Esko Ehoksi. Näin tila siirtyi Ehon suvun omistukseen ja säilyi suvun omistuksessa vuoteen 1986 asti, jolloin Ylitalon viimeiset omistajat Martti Eho ja Anne Eho myivät tilan Tuusulan kunnalle. Tuusulan kunta kaavoitti tilan asuinalueeksi ja purki tilan rakennukset. Nykyisin paikalla sijaitsee Kievarin asuinalue.
Ylitalon Ehojen (aiempien Eskelinien) sukuhaudat sijaitsevat Tuusulassa Paijalan hautausmaalla ja ovat yksiä hautausmaan merkittävimpiä hautamuistomerkkejä.
Historia > Kievaritoiminta

Majatalon pito ja Kievarin kyyditykset jatkuivat Ylitalolla vielä Esko Ehon aikana. Hevoset korvattiin pikku hiljaa autoilla autojen yleistyessä, kunnes vuonna 1955 säädettiin asetus kievarien lopettamisesta. Kievaritoimintaa harjoitettiin Ylitalolla yhteensä 105 vuotta.
Ylitalon kievarin yksiä tunnetuimpia vieraita oli runoilija Eino Leino, joka majoittui kievarissa 1920-luvun alussa.
Historia > Ylitalo Suomen sisällissodan aikaan

Ylitalon maat olivat Suomen sisällissodan taisteluiden keskiössä Tuusulassa, kun saksalaiset hyökkäsivät etelästä 19.4.1918. Punaisten tukikohta oli läheisellä kirkonmäellä ja etulinja kulki Kievarin pellolla. Taistelu kesti kokonaisuudessaan muutaman tunnin, jonka ajan siviiliväestö oli suojautuneena muun muassa perunakellareissa.
Päärakennus

Ylitalon tilan päärakennus oli puurakenteinen puolitoistakerroksinen rakennus, jonka vanhimmat osat olivat luultavimmin peräisin 1800-luvulta. Rakennuksessa oli vesikatteena saumattu peltikatto, joka peitti myös rakennuksen kaksi muurattua savupiippua. Päärakennuksen yhteydessä oli myös piharakennuksia, kuten leivintupa, navetta ja hevostallit.
Magtymguly Pyragy

Piirroskuva Magtymguly Pyragysta neuvostoliittolaisessa postimerkissä vuodelta 1983.
Magtymguly Pyragy on 1700-luvulla vaikuttanut Turkmenistanin kansallisrunoilija.
Magtymguly Pyragyn muistoksi on lähelle Turkmenistanin pääkaupunkia Ašgabatia pystytetty yli 80-metrinen pronssipatsas. Patsaan ympärillä on 24 pienempää pronssipatsasta, jotka kuvaavat ulkomaisia ​​kirjailijoita, joukossa William Shakespeare, Honore de Balzac ja J. W. Goethe. Patsaan paljastustilaisuutta kunnioitti läsnäolollaan Turkmenistanin presidentti Serdar Berdimuhamedow.
Aiheesta muualla

Kuvia tai muita tiedostoja aiheesta Magtymguly Pyragy Wikimedia Commonsissa
Luke

Luke voi viitata johonkin seuraavista:
Luke, Luonnonvarakeskus, maa- ja metsätalousministeriön alainen tutkimuslaitos
Luke, miehen etunimi
Lucky Luke, sarjakuva- ja animaatiohahmo
Saint Luke, yksi Dominican saarivaltion hallintoalueista
Luke, sukunimenä:
Alexandra Luke (1901–1967), kanadalainen taidemaalari
Eric Luke (s. 1962), yhdysvaltalainen käsikirjoittaja
Keye Luke (1904–1991), kiinalaissyntyinen yhdysvaltalainen näyttelijä
Ned Luke (s. 1958), yhdysvaltalainen näyttelijä
Sylvia Luke (s. 1967), korealaissyntyinen yhdysvaltalainen poliitikko, Havaijin varakuvernööri
Theresa Luke (s. 1967), kanadalainen soutaja ja olympiamitalisti
Luke, taiteilijanimenä:
Dr. Luke, oik. Łukasz Gottwald (s. 1973), yhdysvaltalainen musiikkituottaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luke”, voi hakea sivunnimihaulla, laajalla sivunnimihaulla tai tekstihaulla.
Lítla Dímun

Lítla Dímun
| --- | --- |
Sijainti:  Hvalbiar Färsaaret Tanska
Saariryhmä:  Färsaaret
Merialue:  Atlantti
Korkein kohta:  Slættirnir, 414 m
Pinta-ala:  0,8 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Lítla Dímun on saari Färsaarilla. Se sijaitsee Suðuroyn ja Stóra Dímunin saarten välissä. Lítla Dímun on Färsaarten 18 pääsaaresta pienin. Sen pinta-ala on alle yksi neliökilometri. Saarella on vuori Slættirnir (414 m). Lítla Dímunissa ei ole vakituista ihmisasutusta.
Aiheesta muualla

Kuvia tai muita tiedostoja aiheesta Lítla Dímun Wikimedia Commonsissa
Madredeus

Madredeus esiintymässä vuonna 2005.
Madredeus on portugalilainen yhtye, joka sekoittaa musiikissaan fadoa, kansanmusiikkia, klassista musiikkia ja nykyaikaisempaa populaarimusiikkia. Pedro Ayres Magalhães ja Rodrigo Leão perustivat yhtyeen vuonna 1985. Vuonna 1986 mukaan liittyivät sellisti Francisco Ribeiro ja laulaja Teresa Salgueiro. Vuonna 1987 yhtye julkaisi ensimmäisen albuminsa Os dias da Madredeusin.
Vuonna 1993 Magalhães lähti yhtyeestä väliaikaisesti. Hän palasi siihen uudelleen muutaman vuoden päästä. Vuonna 1994 Leão jätti yhtyeen aloittaakseen soolouran.
Madredeus julkaisi useita levyjä ja sai runsaasti suosiota Portugalissa. Se pysyi kuitenkin muualla melko tuntemattomana. Tilanne muuttui vuonna 1994, kun Wim Wenders pyysi yhtyettä esiintymään elokuvassaan Lisbon Story. Yhtyeen soundtrack nousi menestykseksi myös kansainvälisesti. Madredeus on myynyt yhteensä yli kolme miljoonaa albumia.
Portugalilainen metalliyhtye Moonspell julkaisi vuonna 2001 levynsä Darkness and Hope bonuskappaleena cover-version Madredeusin kappaleesta ”Os senhores da guerra”.
Kokoonpano

Teresa Salgueiro
Pedro Ayres Magalhães
Fernando Júdice
José Peixoto
Carlos Maria Trindade
Entiset jäsenet:
Rodrigo Leão
Francisco Ribeiro
Gabriel Gomes
Albumit

Os dias da Madredeus (1987)
Existir (1990)
Lisboa (live, 1992)
O Espirito da Paz (1994)
Ainda (1995)
O Paraíso (1997)
O Porto (live, 1998)
Antologia (kokoelma, 2000)
Movimento (2001)
Euforia (2002)
Electronico (2002)
Um Amor Infinito (2004)
Faluas do Tejo (2005)
Maguindanaon verilöyly

Maguindanaon sijainti Filippiineillä.
Maguindanaon verilöyly tapahtui 23. marraskuuta 2009 Ampatuanin kaupungissa Maguindanaon maakunnassa Mindanaon saarella Filippiineillä. Verilöylyssä sai surmansa 57 ihmistä.
Tapahtuimat alkoivat, kun puolisotilaalliset joukot sieppasivat Ampatuanin kaupungin lähistöllä kuvernööriehdokkaaksi pyrkineen paikallispoliitikon vaimon, sukulaisia sekä yli 20 toimittajaa. Uhrit olivat viemässä Buluan varapormestarin Esmael Mangudadatun vaali-ilmoitusta.
Verilöylyn pääepäilty, paikallisen kuvernöörin poika Andal Ampatuan Jr., antautui torstaina 26. marraskuuta viranomaisille. Kuulustelussa hän kiisti syyllisyytensä.
Verilöylyn oikeudenkäynti alkoi syyskuussa 2010 surmista syytetyn klaaniperheen entisen palvelijan kuulemisella. Palvelija kertoi oikeudessa, että Ampatuanin klaani kokoontui kuusi päivää ennen joukkosurmaa pohtimaan, miten estää kilpailevan mahtiperheen valtaannousu Maguindanaon maakunnassa. Suku oli hallinnut maakuntaa kaksi vuosikymmentä. Myös Ampatuanin isää Andal Ampatuan vanhempaa ja lähes 170 muuta ihmistä syytetään osallisuudesta marraskuun verilöylyyn.
Aiheesta muualla

The Maguindanao massacre, Facts and details
Magsud Ibragimbekov

| Magsud Ibragimbekov> Henkilötiedot |
| --- | --- |
Syntynyt: 1935
Kuollut: 2016 (80–81 vuotta)
Kansalaisuus:  azeri
Ammatti:  kirjailija
Kirjailija
Tuotannon kieli: venäjä
Aiheesta muualla
maksudibragimbekov.az
Löydä lisää kirjailijoitaKirjallisuuden teemasivulta
Magsud Ibragimbekov, myös Ibrahimbekov, (1935 Baku, Azerbaidžan, Neuvostoliitto – 2016) oli azerbaidžanilainen kirjailija, joka kirjoitti venäjäksi. Aiheena hänen teoksissaan on muun muassa perinteisen itämaisen elämänmuodon vaikutus nykyihmiseen. Hän on kirjoittanut myös näytelmiä ja elokuvakäsikirjoituksia. Hän on Azerbaidžanin kansankirjailija. Bakussa on hänen nimeään kantava taidekeskus hänen isoisänsä rakennuttamassa talossa.
Aiheesta muualla

Magsud Ibragimbekov Elonetissä.
Magsud Ibragimbekov Internet Movie Databasessa. (englanniksi)
Madden NFL

| Madden NFL |
| --- | --- |

Kehittäjä:  EA Tiburon
Julkaisija:  EA Sports
Lajityyppi:  Urheilu
Alusta:  Apple II, Macintosh, SNES, Sega Genesis, 3DO, Nintendo DS, Nintendo GameCube, Nintendo 64, Windows PC, DOS, PlayStation, Xbox, PlayStation 2, PlayStation 3, Sega Saturn, Wii, Xbox 360, PlayStation Portable, iPhone OS, 3DS,Xbox One,Play Station 4, Wii U
Ensijulkaisu:  John Madden Football
Viimeisin julkaisu:  Madden NFL 22
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Madden NFL on EA Sportsin julkaisema pelisarja, jonka aiheena on amerikkalainen jalkapallo. Pelisarja on nimetty jalkapallovalmentaja ja -selostaja John Maddenin mukaan. Madden toimi pelissä selostajana vuoteen 2009 asti ja on sen jälkeen tarjonnut sarjalle asiantuntija-apua.
Pelisarjan ensimmäinen osa viivästyi koska Madden vaati 11v11 jalkapalloa.selvennä
Pelisarjan pelit

John Madden Football (1988)
John Madden Football (1990)
John Madden Football II (1991)
John Madden Football '92
John Madden Football '93
Madden NFL '94
Madden NFL '95
Madden NFL '96
Madden NFL '97
Madden Football 64 (Nintendo 64 -versio)
Madden NFL 98
Madden NFL 99
Madden NFL 2000
Madden NFL 2001
Madden NFL 2002
Madden NFL 2003
Madden NFL 2004
Madden NFL 2005
Madden NFL 06
Madden NFL 07
Madden NFL 08
Madden NFL 09
Madden NFL 10
Madden NFL 11
Madden NFL 12
Madden NFL 13
Madden NFL 25
Madden NFL 15
Madden NFL 16
Madden NFL 17
Madden NFL 18
Madden NFL 19
Madden NFL 20
Madden NFL 21
Madden NFL 22
Madden-kirous

Madden-pelin kanteen pääseminen on pelaajalle kunnianosoitus, mutta sen on sanottu myös tuovan huonoa onnea. Madden 99 oli ensimmäinen peli, jonka kannessa oli pelaaja, Garrison Hearst. Hearst loukkasi seuraavalla kaudella nilkkansa ja joutui olemaan kaksi kautta sivussa. Madden 2000 -pelin kannessa olivat Barry Sanders ja Dorsey Levens. Sanders päätti yllättäen lopettaa uransa ennen seuraavaa kautta ja kauden aikana Levens loukkasi pahasti polvensa. Kansikuvan pelaajien loukkaantumiset tai huonot kaudet ovat toistuneet miltei joka vuosi, mikä on synnyttänyt ajatukset Madden-kirouksesta. Poikkeuksiakin toki on, kuten Tom Brady, joka voitti seuraavalla kaudella liigan arvokkaimman pelaajan palkinnon.
Lännenkylä

Yleisönäytös lännenkylässä vuonna 1964
Lännenkylä on huvipuisto, matkailunähtävyys tai lavaste, joka jäljittelee villin lännen taajamaa. Lännenkylien elementtejä ovat esimerkiksi saluunat, tiipiit ja yleisönäytökset.
Suomessa > Ähtärissä

Vuonna 1987 Ähtärin eläinpuiston, Mini-Suomen ja junapysäkin lähelle avattiin Villin lännen kylä – satametrinen kadunpätkä, jota ympäröi lavastettu taajama, jossa oli ravintola, huvilaitteita, hevosia ja matkamuistomyyntiä. 4–5 kertaa päivässä järjestettiin yleisönäytöksenä pankkiryöstö lännenelokuvien tyyliin. Kylää oli tarkoitus laajentaa toisella kadulla, mutta laman tultua suunnitelmat pantiin jäihin ja kylä suljettiin vuonna 1991. Nykyään kylän jäänteet ovat autiot ja kasvillisuuden peittämät.
Suomessa > Jämsässä

Jämsän Himokselle valmistui vuonna 2023 noin 7,5 miljoonaa euroa maksanut huvikeskus, jonka julkisivu jäljittelee villin lännen kylänraittia. Kokonaisuuteen kuuluu ravintola, padelhalli ja keilarata. Rakennuksen suunnitteli arkkitehti Harri Luomaa.
Suomessa > Muhoksella

Los Coyotes Ranch on Muhoksella sijaitseva villin lännen kylä. Kylässä on kaksi saluunaa, majoitustiloja, sauna ja tipejä.
Ulkomailla

Ruotsi: High Chaparral
Uusi Seelanti: Mellonsfolly Ranch rakennetitin 2006 muistuttamaan 1860-luvun Wyomingia. Kylässä on 10 rakennusta, joihin kuuluu saluuna, elokuvateatterina toimiva oikeustalo, sheriffin toimisto, biljardisali ja majoitustiloja.
USA, Kalifornia, Yucca Valley: Pioneertown. Palm Springsin ja Joshua Treen kansallispuiston lähellä sijaitseva lännenkylä rakennettiin 1940-luvulla elokuvien ja tv-sarjojen kuvauspaikaksi
USA, Kalifornia, Los Angeles, Hollywood, Universal Studios: Jupiter's Claim. Nope-elokuvan lavaste.
Mini Hollywood Espanjassa
Universal Studios, Hollywood, Los Angeles, Kalifornia, USA
Texas Hollywood Espanjassa
Frontierland Walt Disney Worldissa. Florida, USA
M-100

Piirros M-100-luotainraketista.
M-100 oli neuvostoliittolainen luotainraketti, jossa oli kaksi rakettimoottorivaihetta. Sitä käytettiin 1957–1990. Näitä raketteja laukaistiin eri tutkimuksia varten 6 400, ja se on siten maailman käytetyin luotainraketti.
Sen hyötykuorma oli 15 kilogrammaa laukaistuna 90 kilometrin korkeuteen. Raketin laukaisupaino on 475 kilogrammaa. Sen halkaisija oli 25 senttimetriä ja pituus 834 senttimetriä.
Aiheesta muualla

M-100 Astronautix.com
Wings UK Tour 1979

Wings UK Tour 1979 oli Wings-yhtyeen kiertue, joka soitettiin Isossa-Britanniassa.
Kiertuepäivät

| Päivä | Kaupunki | Maa | Tapahtumapaikka |
| --- | --- | --- | --- |
| 23. marraskuuta 1979 | Liverpool | Englanti | Royal Court Theatre |
| 24. marraskuuta 1979 | Liverpool | Englanti | Royal Court Theatre |
| 25. marraskuuta 1979 | Liverpool | Englanti | Royal Court Theatre |
| 26. marraskuuta 1979 | Liverpool | Englanti | Royal Court Theatre |
| 28. marraskuuta 1979 | Manchester | Englanti | The Apollo |
| 29. marraskuuta 1979 | Manchester | Englanti | The Apollo |
| 1. joulukuuta 1979 | Southampton | Englanti | Gaumont |
| 2. joulukuuta 1979 | Brighton | Englanti | New Conference Centre |
| 3. joulukuuta 1979 | Lontoo | Englanti | Lewisham Odeon |
| 5. joulukuuta 1979 | Lontoo | Englanti | The Rainbow Theatre |
| 7. joulukuuta 1979 | Lontoo | Englanti | Wembley Arena |
| 8. joulukuuta 1979 | Lontoo | Englanti | Wembley Arena |
| 9. joulukuuta 1979 | Lontoo | Englanti | Wembley Arena |
| 10. joulukuuta 1979 | Lontoo | Englanti | Wembley Arena |
| 12. joulukuuta 1979 | Birmingham | Englanti | Birmingham Odeon |
| 14. joulukuuta 1979 | Newcastle upon Tyne | Englanti | City Hall |
| 15. joulukuuta 1979 | Edinburgh | Skotlanti | Odeon |
| 16. joulukuuta 1979 | Glasgow | Skotlanti | Apollo |
| 17. joulukuuta 1979 | Glasgow | Skotlanti | Apollo |
| 29. joulukuuta 1979 | Lontoo | Englanti | Hammersmith Apollo |
Kappalelista

"Got to Get You into My Life"
"Getting Closer"
"Every Night"
"Again and Again and Again"
"I've Had Enough"
"No Words"
"Cook of the House"
"Old Siam, Sir"
"Maybe I'm Amazed"
"The Fool on the Hill"
"Let It Be"
"Hot as Sun"
"Spin It On"
"Twenty Flight Rock"
"Go Now"
"Arrow Through Me"
"Wonderful Christmastime" (ei ollut mukana Hammersmith Odeon show’ssa)
"Coming Up"
"Goodnight Tonight"
"Yesterday"
"Mull of Kintyre"
"Band on the Run"
Aiheesta muualla

"Wings viimeinen kiertue"
Louis Jordan

| Louis Jordan |
| --- | --- |
 Jordan New Yorkin Paramount Theaterissa heinäkuussa 1946.
Henkilötiedot
Syntynyt: 8. heinäkuuta 1908 Brinkley, Arkansas, Yhdysvallat
Kuollut: 4. helmikuuta 1975 (66 vuotta) Los Angeles, Kalifornia, Yhdysvallat
Ammatti:  muusikko
Muusikko
Laulukielet:  englanti
Aktiivisena:  noin 1922 – 1975
Tyylilajit:  swing, jump blues, rhythm and blues
Soittimet:  laulu, alttosaksofoni, baritonisaksofoni, klarinetti
Yhtyeet:  Ruby Williamsin yhtye   Charlie Gainsin yhtye  Kaiser Marshall ja Leroy Smith  Chick Webbin yhtye   Louis Jordan & His Tympany Five
Levy-yhtiöt:  Decca, Aladdin, Mercury
Aiheesta muualla
www.rockhall.com/inductees/louis-jordan
  [ Muokkaa Wikidatassa ] [ ohje ]  
Louis Jordan (8. heinäkuuta 1908 Brinkley, Arkansas, Yhdysvallat – 4. helmikuuta 1975 Los Angeles, Kalifornia, Yhdysvallat) oli yhdysvaltalainen laulaja, saksofonisti sekä swing, jump blues ja rhythm and blues -musiikin pioneeri. Monet 1950-luvun rockveteraanit kuten Bo Diddley ja Chuck Berry ovat maininneet hänet yhtenä esikuvistaan.
Elämäkerta

Jordanin isä oli musiikinopettaja, mutta poika hylkäsi tämän pikkutarkat menetelmät ja karkasi kiertelevän vaudeville-ryhmän mukaan 14-vuotiaana. Arkansasin Hot Springsissä hän liittyi Ruby Williamsin yhtyeeseen.
Vuonna 1930 Jordan muutti Philadelphiaan, jossa hän soitti Charlie Gainsin yhtyeessä. Sieltä hän siirtyi edelleen New Yorkiin, jossa hän keikkaili Kaiser Marshallin ja Leroy Smithin kanssa. Hän onnistui sitten pääsemään Chick Webbin yhtyeeseen, joka oli tunnettu esiintyjä Harlemin Savoy Ballroomissa.
Vuonna 1938 Jordan perusti oman yhtyeen, joka työskenteli Harlemissa paikassa nimeltä Elk’s Rendezvous. Kokoonpanoon kuului Jordanin lisäksi trumpetisti, tenorisaksofonisti, pianisti, basisti ja rumpali. Yhtye sai levytyssopimuksen Deccalle, ja näin sai alkunsa Louis Jordan & His Tympany Five -yhtyeen tuottelias levytysura. Levytettyjä singlejä kertyi puolisentoistasataa. Alkuvaiheessa yhtyeen tyyli oli vielä kevyempää, lähinnä swing-jazzia, eikä sisältänyt niin paljon show-elementtejä kuin myöhemmin. Yhtye levytti kuitenkin sellaisenkin kappaleen kuin ”Keep a-Knockin’”, joka tuli myöhemmin tunnetuksi Little Richardin tulkitsemana. Tarvittaessa Jordan tulkitsi vakuuttavasti puhdasta bluesiakin, kuten esimerkiksi kappale ”Weak Minded Blues” osoittaa. Olipa yhtyeen ohjelmistossa länsi-intialaista calypsoakin: ”Push-Ka-Pee Shee Pie” oli isohko hitti.
Vuonna 1944 kappale ”G.I. Jive” nousi Yhdysvaltain pop-listalla kolmanneksi ja pysyi listalla 14 viikkoa. Mustan musiikin R&B-listalla se pysyi puoli vuotta, 26 viikkoa.
1940-luvun jälkimmäisellä puoliskolla yhtye sai useita top 10 -hittejä sekä pop- että R&B-listoille. Näitä olivat muun muassa ”Caldonia”, vuoden 1946 miljoonamenestys ”Choo Choo Ch’Boogie”, ”Saturday Night Fish Fry”, ”Let the Good Times Roll”, humoristinen novelty-kappale ”Ain’t Nobody Here But Us Chickens”, ”Beans & Cornbread” ja ”Outskirts of Town”. Kappaleet olivat yleensä ottaen nopeatempoisia ja siten juhlimishaluiselle kuulijakunnalle otollisia.
1950-luvulle tultaessa Jordanin yhtyettä pidettiin jo tyypillisenä rhythm and blues -yhtyeenä. Tammikuussa 1954 yhtyeen levy-yhtiöksi tuli Aladdin ja edelleen Vik & ’X’. Aladdinille tehtiin yhdeksän singleä, mutta ilman suurempaa menestystä.
Vuonna 1956 tehtiin sopimus Mercuryn kanssa, ja Jordan levytti uudelleen useita hittejään. Muita levy-yhtiöitä seurasi: Lou-Wa ja Warwick.
Vuonna 1962 Jordan oli kiertueella Chris Barberin kanssa Britanniassa ja tällöin levy-yhtiönä oli Melodisc. Sitä seurasivat Tangerine ja Pzazz. Myöhemmin Jordan teki levyn myös ranskalaiselle Black & Blue -merkille.
Vuonna 1974 Jordan levytti jälleen Decca-kauden hittejään alkuperäiseen Tympany Five -tyyliin, ja yhteistyökumppanina oli tällöin Johnny Otis.
Yhdysvaltalaiselle Blue Spectrumille ja sen brittiläiselle yhteistyökumppanille Bulldogille tehty albumi Great Rhythm & Blues Vol. 1 (1973) sisältää Jordanin viimeiset äänitykset, sillä hän kuoli sydänkohtauksen seurauksena 4. helmikuuta 1975 kotonaan Los Angelesissa. Hän oli tuolloin 66-vuotias.
Diskografia > Albumeita

Come Blow Your Horn (Score 4007)
Let the Good Times Roll (MCA Coral CP 59)
Louis Jordan and His Tympany Five in Memoriam (MCA Coral PCO 7837)
Great Rhythm & Blues Vol. 1 (Bulldog Records BDL 1000)
Go Blow Your Horn (Liberty 2 C 068-64793, Ranskan julkaisu)
Go Blow Your Horn Part II (Ranskan 10″ / Aladdin 1546680, 1983)
G.I. Jive (Jukebox Lil JB-602, 1983)
Cloe Slaw (Jukebox Lil JB-605, 1983)
Lisäksi englantilainen Krazy Kat on julkaissut pari albumia Jordanin musiikkia elokuvista 1940-luvulta.
Diskografia > Aladdin-singlet

”Whiskey Do Your Stuff” / ”Dad Gum Ya Hide Boy” (Aladdin 3223)
”Ooo Wee” / ”I’ll Die Happy” (3227)
”A Dollar Down” / ”Hurry Home” (3243)
”I Seen What’cha Done” / ”Messy Bessy” (3246)
”Louis’ Blues” / ”If I Had Any Sense I’d Go Back Home” (3249)
”Yeah, Yeah, Baby” / ”Put Some Money in the Pot, Boy” (3264)
”Fat Back and Corn Liquor” / ”The Dripper” (3270)
”Time Is a-Passin’” / ”Gal You Need a Whippin’” (3279)
”Gotta Go” / ”It’s Hard to Be Good without You” (3295)
Lisäksi vuonna 1983 Aladdin-kaudelta julkaistiin kappaleet ”Till We Two Are One”, ”Private Property” ja ”For You”.
Aiheesta muualla

Kuvia tai muita tiedostoja aiheesta Louis Jordan Wikimedia Commonsissa
Blues Unlimited -lehden numerossa 143 on julkaistu Louis Jordan -diskografia.
Löysin paljon oikeaa

| ”Löysin paljon oikeaa” Yö |
| --- | --- | --- |

Singlen tiedot
 Albumilta: 13. Yö
 Äänitetty : elokuu 1998 Headline Studio, Tampere
 Julkaistu: syyskuu 1998
 Formaatti: CD-single
 Tuottaja(t): Jani Viitanen
 Tyylilaji: suomirock
 Levy-yhtiö: Poko Rekords
Yön muut singlet
| ”Kevyttä kevättä” 1998 | ”Löysin paljon oikeaa” 1998 | ”Kulkuripoika” 1999 |
Löysin paljon oikeaa on syyskuussa 1998 ilmestynyt Yön CD-single, jonka nimikappale on seuraavana talvena julkaistulta albumilta 13. Yö. Singlen toinen kappale Hän kevättänsä elää uudelleen on myöhemmin julkaistu vuoden 2006 kokoelmalla Yön valoisa puoli.
Muusikot

Olli Lindholm – laulu
Markku Petander – kitara
Jani Viitanen – kitara
Jesu Hämäläinen – basso
Frogley – rummut
Jukka Lewis – taustalaulu
Kappaleet

Löysin paljon oikeaa – 4.06 (säv. Markku Petander, san. Pauli Hanhiniemi)
Hän kevättänsä elää uudelleen – 4.21 (säv. Olli Lindholm, san. Pauli Hanhiniemi)